Demi Lee onttroon Jo op Afrikaanse Top-20In vandeesweek se Maroela Media Afrikaanse Top-20 is daar vyf snitte wat styg, 11 wat daal, drie wat onveranderd bly en een nuwe toetrede. Die kletsrymer Early B het die afgelope week goue status bereik met sy album Aangename kennis. Hy klim weer na dié week se no. 11-posisie met sy snit “Potte”, saam met Jack Parow en Justin Vega. Spoegwolf betree ook die top-tien-liedjielys dié week met hul jongste enkelsnit, “Blou”, terwyl Joshua na die Reën vandeesweek sy toetrede maak tot die Top-20 met ŉ splinternuwe enkelsnit uit sy eie pen, “Soos in nou”. Ná ses weke in die no. 1-posisie word Jo Black onttroon deur Demi Lee Moore se snit, “Mis eet slaap herhaal”.